|  |  |  |
| --- | --- | --- |
| **Tantárgy neve: Koraújkori magyar történelem 1526-1790**  **(Magyarország története 1526-1790)** | **Kódja: LBB\_TR144K3** | **Kreditszáma: 3** |
| A tanóra típusa: **ea.** száma: **heti 2 óra** | | |
| A számonkérés módja: **koll.** | | |
| A tantárgy tantervi helye: **IV. félév** | | |
| Előtanulmányi feltételek:**---** | | |
| **Tantárgyleírás**:  A hallgatók az előadásokon (heti 2 órában) a 16-18. századi Magyarország történelmének vitatott kérdéseiről, legfontosabb politikai, gazdasági, társadalmi folyamatairól, eszme- és művelődéstörténeti helyzetéről egy globális, szintetizáló igényű áttekintést kapnak. A politikatörténet megjelenítésekor az ország három részre szakadásának folyamatáról, a Pozsony-Buda-Gyulafehérvár bonyolult kapcsolatrendszeréről (Hegyi K., Péter K., Barta G. stb. művei alapján), a 17. századi Erdélyi Fejedelemség által vezetett Habsburg-ellenes küzdelmekről, (Szekfű Gy., Nagy L., Varga J., Várkonyi Á., Szakály F. stb. kutatási eredményei), Magyarország török uralom alóli felszabadításáról, a kuruc mozgalmakról, a Rákóczi-szabadságharc kiemelkedő eseményeiről és következményeiről (Köpeczi B., Várkonyi Á. munkássága), az 1711 utáni Magyarország Habsburg Birodalomba való beillesztéséről esik szó (Barta J., Benda K. stb. kutatásai). A gazdaságtörténeti folyamatok tárgyalása során ilyen témák kerülnek elemzésre: Magyarország bekapcsolódása az európai munkamegosztásba, a majorsági gazdálkodás térhódítása, ill. megtorpanása, a Zweite Leibeigenschaft megerősödése Magyarországon (Acsády I., Ember Gy., Makkai L., Zimányi V. kutatásai). A 16-18. századi társadalomtörténetből fajsúlyos témakörökként a jobbágyság helyzetének nyomon követése és a magyar nemesség magatartásának (aulikussá válásának) formálódása kerülnek bemutatásra. (Barta J., Benda K., Marczali H. stb. művei alapján). Az előadások figyelmet szentelnek az eszme- és kultúrtörténet legfontosabb vonatkozásaira is. Így pl. a reformáció és az ellenreformáció küzdelmére Magyarországon (Bitskei I., Makkai L. stb. kutatásai), az oktatás és művelődés helyzetére (Kosáry D. műve alapján). | | |
|  | | |
| **Kötelező és ajánlott olvasmányok:**  Magyarország történet 1686-1790 4/1-2. K szerk.: R. Várkonyi Á.. Bp., 1989.  Erdély története 1606-tól 1830-ig II. k. Szerk.: Makkai Z.-Szász Z. Bp., 1986.  Takáts S.: Rajzok a török világból I-III. k. Bp., 1915-1917.  Szakály F.: Virágkor és hanyatlás 1440-1711. Bp., 1990.  Zimányi V.: Gazdasági és társadalmi fejlődés Mohácstól a 16. sz. végéig. Századok, 1980/4. (511-567.)  Hegyi K.: Török berendezkedés Magyarországon. Bp., 1995.  Szakály F.: Magyar intézmények a török hódoltságban Bp., 1997.  Európa és a Rákóczi-szabadságharc (szerk.: Benda K.) Bp., 1980.  Trócsányi Zs.: Habsburg-politika és Habsburg-kormányzat Erdélyben 1690-1740. Bp., 1988.  Ifj. Barta J.: A tizennyolcadik század története. Bp., 2000.  Ifj. Barta J. A nevezetes tollvonás (Sorsdöntő történelmi napok sorozat) Bp., 1978.  Kosáry D.: Művelődés a XVIII. századi Magyarországon. Bp., 1983. | | |
|  | | |
| **Tantárgy felelőse:** Dr. Bessenyei József egyetemi tanár, MTA doktora | | |
| **Tantárgy oktatásába bevont oktató(k):** Dr. Kalmár János egyetemi docens, CSc | | |

|  |  |  |
| --- | --- | --- |
| **Tantárgy neve: Koraújkori magyar történelem 1526-1790**  **(Kormányzattörténet 1526–1790)** | **Kódja: NBB\_TR144K3** | **Kreditszáma: 3** |
| A tanóra típusa: **ea.** száma: **heti 2 óra** | | |
| A számonkérés módja: **koll.** | | |
| A tantárgy tantervi helye: **IV. félév** | | |
| Előtanulmányi feltételek:**---** | | |
| **Tantárgyleírás**:  A két fő rész: az igazságszolgáltatási szervezet és a perjog (a jogszolgáltatás gyakorlata). - I. A bíróságok hierarchiája 1526-1711 között, 1723-tól a Novus Ordoig, 1790-1848 között. A királyi curia: hétszemélyes tábla, királyi tábla és a kerületi táblák. a váltótörvényszéki szervezet. A városi bíráskodás, a tárnoki és a személynöki szék. A vármegyei és a kiváltságos (jászkun, hajdú-, szepességi stb.) kerületi ítélkezés szintjei. Falvak és mezővárosok bíráskodása, az úriszék. Bányabíróságok. Szentszéki (egyházi) bíráskodás. A katonai ítélkezés. Erdély jogszolgáltatási szervezete az önálló fejedelemség idején és a Habsburg-korszakban. Horvát-Szlavónország, a déli és az erdélyi határőrvidék bíróságai. A török jogszolgáltatás a hódoltságban. - II. A polgári peres eljárás 6 perszaka: az előkészületi (kereset, idézés, perfelvétel), a „kifogások” szakasza (perbeli „feleselés”, közbenszóló ítélet), a bizonyítási szakasz (érvelések, bizonyítási eljárások: oklevelek, tanúvallomások), az ítélethozatali vagy peregyezségi szak, a perorvoslati szak (tilalom, fellebbezés stb.), a végrehajtási szak. A büntető peres eljárás 4 perszaka: az előkészületi (vizsgálat, kihallgatások, szemle, vádlevél), a törvényszéki (exceptiók, allegatiók, ítélet), a perorvoslati és a végrehajtási szakasz. A rendkívüli és gyorsított eljárások. | | |
|  | | |
| **Kötelező és ajánlott olvasmányok:**  Bónis Gy.-Degré A.-Varga E.: A magyar bírósági szervezet és perjog története. Bp., 1961., Zalaegerszeg, 1996.  Eckhart Ferenc: Magyar alkotmány- és jogtörténet. Bp., 1946., 2000.  Magyar jogi lexikon 1-6. kötet. Szerk.: Márkus Dezső. Bp., 1898-1907.  Trócsányi Zsolt: Az erdélyi fejedelemség központi kormányzata. Bp., 1985.  Kállay István: Városi bíráskodás Magyarországon 1686-1848. Bp., 1996.  Magyarországi boszorkányperek 1529-1768. I-III. Szerk.: Schramm Ferenc. Bp., 1962.  Veres Miklós: A tárnoki hatóság és a tárnoki szék. 1526-1849. Bp., 1968.  Pálffy Géza: Katonai igazságszolgáltatás a királyi Magyarországon a XVI-XVII. században. Győr, 1995.  Meznerics Iván: Megyei büntető igazságszolgáltatás a 16-19. században. Bp., 1933.  Torday Lajos: A megyei polgári peres eljárás a 16-19. században. Bp., 1933.  Varga Endre (szerk.): Úriszék. Bp., 1958.  Kállay István: Úriszéki bíráskodás a XVIII-XIX. században. Bp., 1985.  Katona Géza: Bizonyítási eszközök a XVIII-XIX. században. Bp., 1977.  Hajdú Lajos: Bűnözés és büntetőbíráskodás a XVIII. század hetvenes éveinek Magyarországán. Bp., 1996.  Hajdú Lajos: Bűntett és büntetés a XVIII. század utolsó harmadában. Bp., 1985. | | |
|  | | |
| **Tantárgy felelőse:** Dr. Bessenyei József egyetemi tanár, MTA doktora | | |
| **Tantárgy oktatásába bevont oktató(k):** Dr. Gebei Sándor egyetemi tanár, MTA doktora | | |

|  |  |  |
| --- | --- | --- |
| **Tantárgy neve: Koraújkori magyar történelem 1526-1790 (Báthoriak, Rákócziak a magyar történelemben)** | **Kódja: NBB\_TR144K3** | **Kreditszáma: 3** |
| A tanóra típusa: **ea.** száma: **heti 2 óra** | | |
| A számonkérés módja: **koll.** | | |
| A tantárgy tantervi helye: **IV. félév** | | |
| Előtanulmányi feltételek:**---** | | |
| **Tantárgyleírás**:  Bevezetés – a félévi munka megszervezése. Tematika ismertetése, a szakirodalom kijelölése. Az Erdélyi Fejedelemség kialakulása (Szapolyai János rex Hungariae – Szapolyai János Zsigmond rex Hungariae, electus, non coronatus. Az Erdélyi Fejedelemség mint az Oszmán Birodalom vazallus állama.) Báthori István erdélyi fejedelem és lengyel király. (A Báthoriak családja. A hagyományos lengyel-magyar kapcsolatok. Báthori István, mint az erdélyi bel- és külpolitika irányítója. Gazdaság, társadalom, kultúra a 16. századi Erdélyben. (A három nemzet és a négy bevett vallás országának sajátosságai, speciális vonásai. Magyarország és az Erdélyi Fejedelemség eltérő fejlődési pályája.). A „rossz hírű” Báthoriak: Zsigmond, Gábor (az ország egyesítésének programja, a Királyi Magyarország, az Erdélyi Fejedelemség és a román vajdaságok szövetsége a 15 éves háborúban.). A Rákócziak: Zsigmond, Öreg Rákóczi György, Ifj. Rákóczi György (nyugat-európai 30 éves háború és Erdély, kelet-európai 30 éves háború és Erdély. A Rákócziak és a lengyel királyi cím.) A Rákóczi hagyomány továbbélése: a királya ellen lázadó apa és fia – I. Rákóczi Ferenc és II. Rákóczi Ferenc (a magyarországi főúri összeesküvés és következményei. A Rákóczi-szabadságharc főbb problémái: a társadalmi összefogás kérdése, a szabadságharc gazdasági problémái, a szabadságharc nemzetközi elszigeteltsége stb.) A Rákóczi-emigráció. Időarányosan két zh. íratása. | | |
|  | | |
| **Kötelező és ajánlott olvasmányok:**  Erdély története I-III. kötet.(Főszerk.: Köpeczi B.) Bp., 1986.  Barta G.: Az erdélyi fejedelemség születése. Bp., 1979.  Lukinich I.: Az erdélyi fejedelmi cím kialakulásának története. Századok 1913.  Bíró V.: Az erdélyi fejedelmi hatalom fejlődése 1542-1690. Bp., 1924.  Szabó P.: Az Erdélyi Fejedelemség. (Tudomány – Egyetem sorozat) Bp., 1997.  Veress E.: Báthory István király. Bp., 1937.  Nagy L.(szerk.): Báthory István emlékezete. Bp., 1994.  Szádeczky L.: A székely nemzet története és alkotmánya. Bp., 1927. (Reprint – 1993)  Lukinich I.: I. Rákóczy György és a lengyel királyság Bp., 1907.  Gebei S.: II. Rákóczi György erdélyi fejedelem külpolitikája (1648-1657). Eger, 1996.  Rákóczi tanulmányok (Szerk.: Köpeczi B., Hopp L., R. Várkonyi Á.) Bp., 1980.  Köpeczi B.-R. Várkonyi Á.: II. Rákóczi Ferenc. Bp., 1976.  A Rákóczi-szabadságharc és Közép-Európa. (Szerk.: Tamás E.) I-II.k. Sárospatak, 2003.  Szekfű Gy.: A száműzött Rákóczi. Bp., 1993. | | |
|  | | |
| **Tantárgy felelőse:** Dr. Gebei Sándor egyetemi tanár, MTA doktora | | |
| **Tantárgy oktatásába bevont oktató(k):** Dr. Kalmár János egyetemi docens, CSc | | |